《登广平借寇楼寄体乾于浙省》
明代·皇甫汸

同是皇畿宰，回惊二十秋。人随台岳迥，年逐滏河流。

月黯琴疑在，花深舄讵留。寇恂那可借，日暮倚高楼。

作者简介：（1497—1582）明苏州长洲人，字子循，号百泉。皇甫录第三子。嘉靖八年进士，授工部主事，官至云南佥事，以计典论黜。好声色狎游。工诗，尤精书法。有《百泉子绪论》、《解颐新语》、《皇甫司勋集》。